
Text rozhodnutia
Súd: Krajský súd Banská Bystrica Spisová značka: 13CoP/103/2012 Identifikačné číslo súdneho spisu: 6112207352 Dátum vydania rozhodnutia: 11. 12. 2012 Meno a priezvisko sudcu, VSÚ: JUDr. Ferdinand Zimmermann ECLI: ECLI:SK:KSBB:2012:6112207352.1 Uznesenie Krajský súd v Banskej Bystrici ako súd odvolací v právnej veci navrhovateľky: H. X., rod. V., nar. XX. XX. XXXX, bytom XXX XX X. X., Z. XX, proti odporcovi: O. X., nar. XX. XX. XXXX, naposledy bytom XXX XX X. X., Z. XX, ktorý zomrel XX. XX. XXXX, o rozvod manželstva, o späťvzatí návrhu na začatie konania po rozhodnutí súdom prvého stupňa rozsudkom č. k. 31P/80/2012-22 zo dňa 16. 07. 2012, takto r o z h o d o l : Krajský súd späťvzatie návrhu pripúšťa, rozsudok okresného súdu č. k. 31P/80/2012-22 zo dňa 16. 07. 2012 zrušuje a konanie zastavuje. o d ô v o d n e n i e : Napadnutým rozsudkom okresný súd manželstvo navrhovateľky H. X. a odporcu O. X. rozviedol. Žiadnemu z účastníkov nepriznal náhradu trov konania. Po rozhodnutí súdu prvého stupňa rozsudkom č. k. 31P/80/2012-22 zo dňa 16. 07. 2012 navrhovateľka podaním zo dňa 27. 08. 2012 zobrala návrh na začatie konania v celom rozsahu späť. Uviedla, že odporca dňa 27. 07. 2012 zomrel. V dôsledku späťvzatia návrhu krajský súd vec preskúmal a podľa ust. § 208 OSP späťvzatie návrhu pripustil, rozsudok okresného súdu zrušil a konanie zastavil. Podľa ust. § 208 OSP ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Okresný súd rozsudkom č. k. 31P/80/2012-22 zo dňa 16. 07. 2012 rozhodol tak, že manželstvo navrhovateľky a odporcu rozviedol. Navrhovateľka podaním zo dňa 27. 08. 2012 zobrala návrh v celom rozsahu späť (č. l. 26 spisu). Návrh bol vzatý späť po tom ako rozhodol súd prvého stupňa, ale jeho rozhodnutie nebolo právoplatné. Odporca dňa 27. 07. 2012 zomrel (č. l. 22 spisu). Zomrel skôr, ako mu bol doručovaný rozsudok č. k. 31P/80/2012-22 zo dňa 16. 07. 2012. V dôsledku späťvzatia návrhu odvolací súd späťvzatie návrhu pripustil, rozsudok súdu prvého stupňa zrušil a konanie zastavil. O veci senát odvolacieho súdu rozhodol pomerom hlasov členov senátu 3:0. Poučenie: proti tomuto uzneseniu odvolanie nie je prípustné.

